Diari Oficial de la Generalitat Valenciana


Sumari del DOGV 3859, del 18-10-2000 (2000/7732)

RESOLUCIÓ de 19 de setembre de 2000, del Rectorat de la Universitat de València, per la qual es convoquen proves selectives d'accés al grup C, torn lliure, sector d'administració general de la Universitat de València.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7732


Data del document
:   19-09-2000

Organisme emissor
:   Universitat de València

Tipus de document
:   Resolució

Descriptors 

:   * professió administrativa
    * universitat
    * concurs administratiu

RESOLUCIÓ de 19 de setembre de 2000, del Rectorat de la Universitat de València, per la qual es convoquen proves selectives d'accés al grup C, torn lliure, sector d'administració general de la Universitat de València. [2000/7732]
  
Aquest Rectorat, fent ús de les competències que li atribueix l'article 18, relacionat amb el 3.2, de la Llei de Reforma Universitària, i d'acord amb el que estableix l'article 199 dels estatuts de la Universitat de València, acorda convocar proves selectives per a l'ingrés al grup C, sector d'administració general de la Universitat de València, torn lliure, de conformitat amb les següents
  
Bases
  
1. Normes generals
  
1.1 Aquesta convocatòria té per objecte la selecció de personal per cobrir 8 vacants del grup C, sector d'administració general, pel torn lliure, mitjançant el sistema de torn lliure.
  
1.2 El nombre total de vacants convocades es de 8. D'aquest nombre de vacants un total d' 1 s'integraran a la quota de discapacitats. Si aquesta plaça no s'ocupa per aquesta quota de discapacitats s'acumularà al torn general.
  
1.3 D'acord amb el que estableix l'article 49 de la Llei de Reforma Universitària, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i la normativa especifica universitària recollida als Estatuts de la Universitat, i per les normes que estableix aquesta convocatòria.
  
1.4 El procés selectiu constituït pel concurs oposició l'integraran les proves, valoracions, puntuacions i matèries que figuren al Annex I í II d'aquesta convocatòria.
  
1.5 L'adjudicació de les places als aspirants que superen aquest procés selectiu s'efectuarà d'acord amb la puntuació obtinguda per aquestos en el concurs-oposició, i al seu torn corresponent.
  
2. Requisits dels aspirants
  
2.1 Per ser admès a aquestes proves, els aspirants han de complir els requisits següents:
  
a) Tenir la nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser ciutadà de qualsevol dels estats als quals, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta és definida al tractat constitutiu de la Unió Europea.
  
b) Haver fet divuit anys.
  
c) Posseir el títol de batxiller, FP 2n grau, o equivalent, o estar en condicions d'obtenir-lo abans que acabe el termini de presentació de sol·licituds.
  
d) Posseir la capacitat física i psíquica necessària per acomplir les funcions de les vacants ofertes.
  
e) No estar inhabilitat penalment per a l'exercici de funcions públiques.
  
f) No haver estat separat, mitjançant expedient disciplinari, d'alguna Administració o ocupació públiques.
  
Per participar en la quota de discapacitats es requerirà, a més:
  
a) Posseir un grau de discapacitació igual o superior al 33%
  
b) Manifestar-ho expressament en la sol·licitud.
  
2.2 Les condicions a què es refereix l'apartat anterior per ser admès a les proves s'han de complir en el moment de finalització del termini de presentació d'instàncies i se n'ha de gaudir durant tot el procés selectiu fins al moment de la presa de possessió fins al moment de la presa de possessió.
  
3. Sol·licituds
  
3.1 Qui desitge prendre part en aquestes proves selectives ho haurà de fer constar en la instància que li facilitarà gratuïtament el Servei de Recursos Humans (PAS) d'aquesta Universitat, al carrer de l'Antiga Senda de Senent, núm. 11-1r pis, València. També podran accedir a una copia de l'instancia a traves de la pàgina. Web del Servei de Recursos Humans (PAS) la adreça de la qual es http://www. uv.es/ pas.
  
3.2 Les sol·licituds, per quadruplicat exemplar es dirigiran al Magfc. i Excm. Sr. Rector de la Universitat de València. El termini de presentació serà de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV). Les sol·licituds hauran de presentar-se a la oficina principal de la Caixa Rural València, Passeig de l'Albereda, núm. 34, de València. Així mateix, també es podran presentar en la forma que estableix l'article 38.4 de la llei 30/1992, de 26 de novembre, de Règim jurídic de les administracions públiques i del procediment administratiu comú.
  
3.3 Els drets d'examen seran de 8864 GEB, que s'ingressaran en el compte corrent Drets d'Examen. Universitat de València núm. 24756087 83 3442633389 de l'oficina principal de la Caixa Rural de València o mitjançant transferència a aquest compte.
  
En el primer cas haurà de figurar en la sol·licitud el segell de l'esmentada entitat bancària; en el cas de haver realitzat el pagament per transferència, caldrà adjuntar a la sol·licitud la còpia del resguard corresponent.
  
No presentar l'acreditació del pagament determinarà l'exclusió de l'aspirant.
  
En cas d'utilitzar la forma de presentació que estableix l'article 38.4 de la llei 30/1992, de 26 de novembre, de Règim jurídic de les administracions públiques i del procediment administratiu comú, l'aspirant haurà d'acompanyar a la sol·licitud una còpia del resguard acreditatiu de la transferència.
  
3.4 Els aspirants que participen al torn de discapacitats podran sol·licitar les mesures d'adaptació necessàries per a realitzar les proves en el imprès de sol·licitud. També podran fer-ho constar els aspirants amb minusvalies que opten pel torn general. En ambdues casos hauran de presentar juntament a la sol·licitud la certificació del grau de discapacitació efectuada per l'òrgan competent.
  
3.5 Si la convocatòria preveu la realització de proves d'idiomes, l'aspirant ha de fer constar la seua opció en l'imprès de sol·licitud. Si no ho fa així, s'entendrà que renuncia a efectuar aquestes proves, sempre que siguen voluntàries i de mèrits.
  
3.6 Caldrà adjuntar a la sol·licitud una fotocòpia del DNI.
  
3.7 Els errors que s'hi observen es corregiran en qualsevol moment, d'ofici o a instància de l'interessat.
  
4. Admissió d'aspirants
  
4.1 Una vegada expirat el termini de presentació d'instàncies, prèvia verificació del compliment de tots els requisits de participació assenyalats en aquesta convocatòria així com del pagament dels drets d'examen, el rector dictarà una resolució que es publicarà al Diari Oficial de la Generalitat Valenciana (DOGV) i que contindrà la llista provisional d'admesos i exclosos de les proves.
  
4.2 En el termini de deu dies hàbils, comptats des de l'endemà de la publicació de la llista provisional d'admesos i exclosos, els aspirants exclosos podran corregir el defecte que haja motivat la seua exclusió o presentar les al·legacions que consideren oportunes, tot això d'acord amb l'article 71 de la Llei 30/1992 de 26 de novembre.
  
4.3 Una vegada transcorregut el termini de 10 dies, esmenats els defectes i vistes les al·legacions que corresponguen, es dictarà una resolució, que contindrà la relació definitiva d'admesos i exclosos, la data, el lloc i l'hora de realització del primer exercici. Aquesta resolució es publicarà en el DOGV.
  
4.4 Seran causes d'exclusió, a més de les que s'indiquen en altres apartats d'aquestes bases:
  
- no signar la sol·licitud.
  
- no adjuntar la fotocòpia del DNI.
  
4.5 Serà causa d'exclusió de l'exercici de mèrits:
  
- no indicar l'idioma elegit per a realitzar l'exercici.
  
5. Desenvolupament de les proves selectives
  
5.1 Els exercicis tindran lloc a les dependències de la Universitat de València. El primer exercici es realitzarà al lloc, data i hora que indique la resolució del Rectorat d'aquesta Universitat en què s'aprove la llista definitiva d'admesos i exclosos de les proves
  
.
  
5.2 L'ordre d'actuació dels opositors, si escau, s'establirà per sorteig efectuat per la Universitat de València.
  
5.3 Els aspirants es convocaran per a cada exercici en crida única, i en seran exclosos els qui no hi compareguen, excepte en els casos de força major, degudament justificats i lliurement considerats pel tribunal.
  
5.4 En cada exercici els aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir, juntament amb l'exemplar per a l'interessat de l'imprès de sol·licitud d'admissió a les proves.
  
No acomplir aquest requisit determinarà l'exclusió de les proves.
  
Les còpies o fotocòpies confrontades d'aquests documents no seran vàlides en cap cas.
  
Els membres del tribunal i el personal col·laborador d'aquest no permetran l'accés a les sales on es realitzen els exercicis a aquelles persones que no acomplesquen els requisits indicats ni a aquelles que hi compareguen després que haja acabat la crida dels aspirants convocats.
  
5.5 En acabar cadascuna de les proves, l'anunci de la celebració de la següent el farà públic el tribunal al local en què s'haja celebrat aquesta prova, així com en la Gerència d'aquesta Universitat amb una antelació mínima de 48 hores.
  
5.6 Si el tribunal prenguera coneixement en qualsevol moment del procés selectiu que alguna de les persones aspirants no acomplira tots els requisits exigits per la present convocatòria, després d'una audiència a l'interessat, l'exclourà i li comunicarà la inexactitud o les falsedats formulades en la sol·licitud d'admissió a les proves selectives.
  
6. Publicitat de les llistes
  
6.1 Després de la realització de cadascuna de les proves, el tribunal anunciarà públicament als locals on s'hagen realitzat i a la Gerència d'aquesta Universitat i en la pagina web del Servei de Recursos Humans (PAS) que te la següent direcció http://www.uv.es/~pas la llista d'aspirants que les hagen aprovat.
  
6.2 Una vegada finalitzats totes les proves que integren el concurs-oposició el tribunal farà pública en la Gerència de la Universitat i en els locals on s'hagen realitzat les proves i en la pagina web del Servei de Recursos Humans (PAS) que te la següent direcció http://www.uv.es/~pas dos llistes corresponent una al torn general i l'altra a la quota de discapacitats, dels aspirants que els hagen aprovat, amb les puntuacions finals per ordre. Aquesta llista d'aspirants aprovats serà definitiva i contindrà només el mateix nombre d'aspirants que de vacants convocades.
  
6.3 Una vegada finalitzat el procés de selecció, per resolució del rector es publicarà al DOGV la llista definitiva d'aprovats.
  
7. Coneixements de valencià
  
7.1 Els qui aproven els exercicis selectius hauran d'acreditar el seu coneixement de valencià amb certificats, diplomes o títols expedits o homologats pel Servei de Normalització Lingüística d'aquesta Universitat.
  
7.2 Els qui no acomplesquen el requisit anterior es comprometran a realitzar els oportuns cursos de formació i perfeccionament que s'organitzen a aquest efecte per adquirir en el termini de un any o en el temps que permeta la programació del Servei de Normalització Lingüística el nivell elemental de coneixement de la llengua.
  
8. Presentació de documents
  
8.1 En el termini de vint dies hàbils, comptadors de l'endemà de la publicació al DOGV de les llistes d'aprovats, els aspirants proposats hauran de presentar al Servei de Recursos Humans (PAS) d'aquesta Universitat els documents que segueixen:
  
a) Certificat de naixement expedit pel registre civil corresponent, o fotocòpia del DNI.
  
b) Fotocòpia compulsada del títol acadèmic exigible d'acord amb aquesta convocatòria.
  
c) Declaració de no haver estat separat mitjançant expedient disciplinari d'alguna Administració o ocupació pública, com també de no estar inhabilitat penalment per a l'exercici de les funcions públiques.
  
d) Certificat mèdic acreditatiu de posseir les capacitats física i psíquica necessàries per a l'exercici de les funcions dels llocs de treball oferts. A aquest efecte, els reconeixements s'efectuaran a través dels serveis mèdics concertats per la Universitat de València.
  
e) Els aspirants amb alguna discapacitat hauran d'aportar un certificat de l'òrgan competent de la comunitat autònoma sobre la capacitat per dur a terme les tasques que corresponen als llocs de treball d'aquesta convocatòria.
  
8.2 Els aspirants que, tenint la condició de funcionaris de carrera o personal laboral fix d'aquesta Universitat, hagen pres part en aquestes proves, quedaran exempts de justificar documentalment les condicions generals que ja haguessen acreditat per a nomenaments anteriors, tot i que n'hauran d'acreditar la resta.
  
8.3 Si no es presenta la documentació dins el termini indicat (excepte en els casos de força major) o hi ha falsedat de documents, això comportarà la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer l'aspirant.
  
9. Nomenament de funcionari/ària
  
Una vegada transcorregut el termini de presentació de la documentació el rector dictarà una resolució que es publicarà al DOGV i que inclourà la llista d'aprovats per ordre de puntuació, els quals seran nomenats funcionaris-funcionàries de carrera.
  
10. Tribunal
  
10.1 El tribunal qualificador d'aquestes proves és el que figura en l'annex III d'aquesta convocatòria. El nom de les persones que l'integren es farà públic en la mateixa resolució en què es publique la llista definitiva d'admesos i exclosos.
  
10.2 El tribunal podrà nomenar col·laboradors, especialistes i ajudants, que estaran sempre sota la seua direcció i control directes.
  
10.3 Els membres del tribunal, així com els col·laboradors, especialistes i ajudants s'abstindran de participar en les activitats del tribunal quan estiguen en alguna de les circumstàncies previstes en els articles 28 i 29 de la llei 30/ 1992, de 26 de novembre, de Règim jurídic de les administracions públiques i del procediment administratiu comú, o en el cas que hagueren preparat opositors de proves selectives per al mateix cos i escala durant els cinc anys anteriors a la publicació d'aquesta convocatòria.
  
El president podrà sol·licitar als membres del tribunal una declaració expressa de no estar en les circumstàncies previstes en els articles citats.
  
10.4 Per convocatòria del president es constituirà el tribunal amb l'assistència almenys de la majoria reglamentària dels seus membres, titulars o suplents. En aquesta sessió el tribunal prendrà totes les decisions necessàries per a la correcta realització de les proves selectives.
  
Durant tot el procés selectiu el tribunal resoldrà tots els dubtes que puguen sorgir sobre l'aplicació d'aquestes normes i decidirà què fer en els casos que no estiguen previstos.
  
El procediment d'actuació del tribunal s'ajustarà en tot moment al que disposa la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10.5 El tribunal adoptarà les mesures necessàries perquè els aspirants amb minusvàlua tinguen les mateixes condiciones per a la realització dels exercicis que la resta de participants. Per a qui les sol·licite en la forma que indica la base 3.4, es faran les adaptacions possibles per temps i mitjans.
  
10.6 Per a les comunicacions i qualsevol problema que puga sorgir, el tribunal tindrà la seu en la Gerència de la Universitat de València.
  
10.7 Els membres del tribunal d'aquestes proves tindran la categoria que per a aquests casos determine la legislació vigent.
  
10.8 El tribunal no podrà aprovar ni declarar que ha aprovat els exercicis selectius un nombre d'aspirants superior al nombre de places convocades. Qualsevol proposta d'aprovat que contravinga el que s'ha establert serà nul·la de ple dret.
  
10.9 El president del tribunal adoptarà les mesures oportunes per garantir que els exercicis de la fase d'oposició siguen corregits sense coneixement de la identitat dels aspirants, en aquells exercicis que siga procedent.
  
11. Recursos
  
La convocatòria, les seues bases i tots els actes administratius que es deriven d'aquesta i de les actuacions del tribunal, es podran impugnar pels interessats en els casos i en la forma que estableix la llei 30/1992, de 26 de novembre, de Règim jurídic de les administracions públiques i del procediment administratiu comú.
  
València, 19 de setembre de 2000.- Per delegació del rector (DOGV de 20.08.99): Lluís Guia i Marín, vicerector d'Organització Administrativa.
  
ANEXO I
  
Sistema selectiu
  
Fase de oposició:
  
Constarà de tres exercicis; seran obligatoris i eliminatoris els dos primers:
  
Primer exercici: Consistirà a contestar per escrit un qüestionari de 100 preguntes amb quatre respostes alternatives, de les quals només una serà la correcta, i que es relacionen amb el programa que figura en l'annex II d'aquesta convocatòria.
  
Les respostes errònies es valoraran negativament segons la fórmula següent:
  
 E
  
A - \_\_\_\_\_\_
  
 d-1
  
N = ??????-- x 10
  
 n
  
On:
  
N = nota
  
A = nombre d'encerts
  
E = nombre d'errors
  
d = nombre d'opcions per cada pregunta
  
n = nombre de preguntes
  
Les respostes en blanc no penalitzen.
  
L'exercici es valorarà de 0 a 10 punts, i per aprovar-lo caldrà obtenir almenys 5 punts. El temps per realitzar l'exercici serà 60 minuts.
  
Segon exercici: Tindrà dues parts:
  
1a. part: Resolució de dos supòsits pràctics, a elegir entre tres que proposa el tribunal relacionats amb les matèries que integren el programa de l'annex II d'aquesta convocatòria.
  
Cada supòsit es valorarà de 0 a 10 punts. Per aprovar aquesta part del 2º. exercici caldrà obtenir almenys 10 punts i no haver rebut la qualificació de 0 punts en cap dels dos supòsits.
  
El temps per a aquesta prova el fixarà el tribunal amb l'antelació suficient.
  
Només podran passar a la segona part de l'exercici els qui hagen aprovat la primera.
  
2a. part:
  
Consistirà en la resolució d'un exercici pràctic d'informàtica sobre bases de dades, fulls de càlcul o tractament de textos relacionats amb els temes d'informàtica que figuren en l'annex II d'aquesta convocatòria.
  
Aquesta part es valorarà igualment de 0 a 10 punts, i per aprovar-la caldrà obtenir almenys 5 punts.
  
El temps per a aquesta prova el fixarà el tribunal amb l'antelació suficient.
  
La qualificació global del segon exercici serà la suma de les qualificacions que s'obtinguen en cada part.
  
Tercer exercici: Voluntari i de mèrits:
  
Aquest exercici no te caràcter eliminatori i constarà de dues parts:
  
1a. part: Coneixements de valencià. Obligatori i de mèrits (els qui es presenten al 3r. exercici hauran de realitzar necessàriament aquesta part).
  
Traducció directa i sense diccionari d'un text en valencià. Es valorarà de 0 a 1 punt.
  
Redacció en valencià d'un ofici, una carta, una circular, una memòria, etc., a partir de les dades que facilitarà el tribunal. Es valorarà de 0 a 2 punts.
  
El temps per a aquesta prova el fixarà el tribunal, amb l'antelació suficient, quan es conega la dificultat de l'exercici.
  
2a. part: Coneixement d'anglès o francès. Segons l'opció de l'opositor en la instància de sol·licitud de participació en les proves.
  
Consistirà:
  
Traducció directa sense diccionari. Valoració fins a 1 punt.
  
Traducció inversa sense diccionari. Valoració fins a 1 punt.
  
El temps per a la prova el fixarà el tribunal amb l'antelació suficient.
  
La valoració del tercer exercici vindrà donada per la puntuació que s'obtinga en cada part.
  
La qualificació total de la fase d'oposició serà la suma de les qualificacions que s'obtinguen en cada exercici.
  
Després d'aprovar els exercicis obligatoris i voluntaris i de mèrits, si escau, la puntuació final de la fase d'oposició serà el resultat de la suma de les puntuacions que s'obtinguen en cada exercici. En cas d'empat, l'ordre s'establirà per la major puntuació que s'obtinga en el segon exercici. Si persisteix l'empat, s'atendrà a la major puntuació que s'obtinga en el primer exercici. I si encara persisteix l'empat, es decidirà a favor del candidat de major edat.
  
La fase d'oposició la podrà aprovar un nombre major d'aspirants que el de les places que es convoquen. Quan acabe la fase, el tribunal farà publica la llista d'aspirants que l'han aprovada als taulers de Gerència i al lloc de realització de l'últim exercici obligatori, amb indicació de la puntuació que s'obtinga en la fase d'oposició.
  
Els aspirants que hagen aprovat la fase d'oposició disposaran d'un termini de 10 dies naturals, a partir del següent a la publicació de les llistes d'aprovats en aquesta fase, per presentar la documentació acreditativa dels mèrits que al·leguen.
  
Qui no aprove la fase d'oposició no podrà passar a la fase de concurs.
  
Fase de concurs:
  
En aquesta fase, en què només podran participar els qui hagen aprovat la fase d'oposició, es valoraran fins a un màxim de 7 punts els següents mèrits, que caldrà tenir en la data de publicació d'aquesta convocatòria.
  
Experiència professional en qualsevol administració pública i en qualsevol situació de temporalitat (interí, laboral temporal, laboral eventual), en llocs de treball amb funcions d'administratiu (grup C, administració general, escala administrativa),en relació amb el nivell del lloc desenvolupat a raó de:
  
Llocs de nivell 18 i superior: 0,20 punts per mes de desenvolupament, fins a un màxim de 4,5 punts.
  
Llocs de nivell inferior al 18: 0,10 punts per mes de desenvolupament, fins a un màxim de 2,5 punts.
  
Després de valorar els mèrits amb els criteris indicats, el tribunal els farà públics de forma provisional als taulers de Gerència , en la pàgina web del Servei de Recurs Humans (PAS) que te la següent http://www.uv.es/pas, els interessats tindran un termini de 10 dies per al·legar les rectificacions en la fase de concurs que creguen oportunes.
  
L'ordre definitiu del procés de selecció vindrà donat per la suma de la puntuació que s'obtinga en la fase d'oposició i en la fase de concurs. En cas d'empat, l'ordre s'establirà atenent als següents criteris.
  
1r. La major puntuació en la fase d'oposició.
  
2n. La major puntuació en el segon exercici de la fase d'oposició.
  
3r. La major puntuació en el primer exercici de la fase d'oposició.
  
4t. La major puntuació en la fase de concurs.
  
La puntuació que s'obtinga en la fase de concurs no es podrà aplicar en cap cas per aprovar els exercicis de la fase d'oposició.
  
Després que acabe el procés de selecció el tribunal farà pública als taulers de la Gerència de la Universitat y en la pàgina web del Servei de Recursos Humans (PAS) que te la següent direcció http://www.uv.es/ pas, la llista definitiva d'aspirants que l'hagen superat, per ordre de puntuació definitiva que s'obtinga per la suma de les qualificacions de les dues fases. El nombre d'aspirants aprovats en aquesta relació no podrà superar en cap cas el nombre de places que es convoquen.
  
No es podrà declarar que ha aprovat les proves selectives un nombre d'aspirants superior al de places convocades.
  
annex II
  
TEMES
  
Bloc1: Organització de l'Estat i de l'administració pública.
  
Tema 1. La Constitució espanyola de 1978, estructura i contingut. Dret i deures fonamentals, la seua garantia i suspensió. El Tribunal Constitucional. El Defensor de Poble. Reforma de la Constitució.
  
Tema 2. La Corona. Funcions constitucionals del Rei. Successió regència. La ratificació.
  
Tema 3. Les Corts Generals. Congrés dels Diputats i Senat: composició i funcions. Procediment d'elaboració i aprovació de les lleis. Els tractats internacionals.
  
Tema 4. El Govern i l'administració. Composició. Funcions i potestats. Designació i remoció del govern i del seu president.
  
Tema 5. El poder judicial. El principi d'unitat jurisdiccional. El Consell General del Poder Judicial. El Tribunal Constitucional. El Tribunal Suprem. L'organització judicial espanyola.
  
Tema 6. L'administració central de l'Estat. El Consell de Ministres. El president del govern. Els ministres. L'administració perifèrica de l'Estat: els delegats del Govern a les comunitats autònomes. Els subgovernadors civils.
  
Tema 7. La Comunitat Autònoma Valenciana. L'Estatut d'Autonomia. Les institucions: les Cors Valencianes; el president. Els òrgans de govern i les seues funcions.
  
Tema 8. La Unió Europea. Institucions: el consell, el parlament, la comissió, el Tribunal de Justícia. Efectes de la integració europea en l'organització de l'Estat espanyol.
  
Bloc 2: Organització de les oficines públiques
  
Tema 9. L'atenció al públic: acollida i informació a l'administrat. Els drets dels ciutadans enfront de l'administració.
  
Tema 10. Els serveis d'informació administrativa. Informació general i particular. Iniciatives. Reclamacions., Queixes. peticions.
  
Tema 11. Concepte de document, registre i arxiu. Funcions del registre i de l'arxiu. Classes d'arxiu i criteris d'ordenació. Consideració especial de l'arxiu de gestió.
  
Bloc 3. Dret administratiu general
  
Tema 12. Fonts del dret administratiu. Jerarquia de fonts. La Constitució. La llei. Lleis orgàniques i ordinàries. Disposicions normatives amb força de llei. El reglament: concepte, naturalesa i classes. Límits de la potestat reglamentària.
  
Tema 13. L'acte administratiu: concepte, classes i elements. La motivació i la notificació. Eficàcia i validesa dels actes administratius. Nul·litat i anul·labilitat.
  
Tema 14. El procediment administratiu: concepte i importància. La Llei de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Idea general de la iniciació, ordenació, instrucció i acabament del procediment administratiu.
  
Tema 15. Revisió dels actes en via administrativa: recursos administratius. Concepte i classes. Recurs ordinari i recurs de revisió. La jurisdicció contenciosa administrativa. Reclamacions prèvies a les vies civil i laboral.
  
Tema 16. Els contractes administratius: concepte i classes. Estudi dels seus elements: el seu compliment. La revisió de preus i altres consideracions contractuals. Incompliment dels contractes administratius.
  
Bloc 4. Gestió de recursos humans
  
Tema 17. El personal de l'administració pública. El personal funcionari de la Generalitat Valenciana: El personal funcionari de la Universitat de València. La Llei de la Funció Pública de la Generalitat Valenciana.
  
Tema 18. Adquisició i pèrdua de la condició de funcionari segons la Llei de la Funció Pública de la Generalitat Valenciana. Situacions administratives. Accés, promoció i carrera administrativa. Provisió dels llocs de treball.
  
Tema 19. Drets i deures dels funcionari públics segons la Llei de la Funció Pública de la Generalitat Valenciana. Retribucions i indemnitzacions. Incompatibilitats. Règim disciplinari.
  
Tema 20. El personal laboral de la Universitat de València. Règim jurídic. El contracte laboral: objecte. classes i extinció de la relació laboral. El conveni col·lectiu de les universitats públiques de la Comunitat Valenciana.
  
Tema 21. El règim general de la Seguretat Social. L'acció protectora. Prestacions, afiliació i cotitzacions. La incapacitat transitòria. La invalidesa: reconeixement i graus. Jubilació. Concepte i requisits (personal funcionari i laboral): prestacions; subjectes causants; beneficiaris.
  
Tema 22. La llibertat sindical i els òrgans de representació del personal funcionari de la Universitat de València. La negociació de les condicions de treball del personal funcionari. La Llei de Prevenció de Riscos Laborals.
  
Tema 23. El personal docent i investigador de la Universitat de València. Règim del professorat universitari: categories, selecció, drets i obligacions. Règim retributiu del professorat universitari. Incompatibilitats.
  
Bloc 5. Gestió econòmica i administrativa
  
Tema 24. El pressupost: concepte i classes. Cicle pressupostari. Pressupost per programes. Elaboració del pressupost i control pressupostari.
  
Tema 25. El pressupost de la Generalitat Valenciana. Característiques i estructura. Els crèdits pressupostaris. Despeses plurianuals. Anul·lació de romanents. Incorporació de crèdits. Crèdits extraordinaris. Avançaments de tresoreria. Crèdits ampliables. Transferència de crèdits.
  
Tema 26. Ordre de despesa i ordre de pagament: òrgans competents, fases del procediment i documents comptables que hi intervenen. Liquidació i tancament de l'exercici. Control de la despesa pública. Classes. Especial esment del control de legalitat. La Sindicatura de Comptes de la Generalitat Valenciana.
  
Tema 27. Despeses per a la compra de béns i serveis. Despeses de transferències: corrents de capital. Despeses d'inversió. Pagaments: concepte i classificació. Pagaments per obligacions pressupostàries. Avançaments de caixa fixa. pagaments «en ferm» i «per justificar». Justificació de lliuraments.
  
Tema 28. L'execució pressupostària i la contractació administrativa amb especial atenció als contractes d'obres, de gestió de serveis públics i de subministraments. Els contractes d'assistència tècnica.
  
Tema 29. Pla general de compatibilitat pública: fins, objectius, àmbit d'aplicació i característiques. Breu anàlisi dels grups de comptes.
  
Bloc 6: Gestió universitària
  
Tema 30. La universitat com a servei públic. La Llei de Reforma Universitària i els decrets de desplegament. L'autonomia universitària i els seus límits. Règim jurídic de les universitats públiques. Estructura general de les universitats públiques.
  
Tema 31 La Universitat de València. Naturalesa, fins i estructura. Els Estatuts de la Universitat de València. Òrgans de govern col·legiats i unipersonals.
  
Tema 32. Normativa estatal i autonòmica en relació amb els plans d'estudi universitaris, titulacions, permanència i gestió del primer, segon i tercer cicles universitaris. Convalidacions. Cursos de postgrau i unipersonals.
  
Tema 33. Normativa i legislació sobre beques i ajudes als estudiants. organismes i condicions de les subvencions per a estudis universitaris reglats. Planificació i programació estatal i autonòmica de les beques. Intercanvis internacionals.
  
Tema 34. La investigació a la Universitat de València. Tipus de finançament. Projectes, programes i contractes d'investigació, nacionals i internacionals, amb especial atenció als programes de la Comunitat Europea.
  
Tema 35. Règim econòmic de la Universitat de València. Pressupost. Patrimoni. Finançament i control.
  
Bloc 7. Informàtica
  
Tema 36. Introducció general a les eines informàtiques en la gestió administrativa. Entorn Windows i Macintosh.
  
Tema 37. Bases de dades File Maker i Access.
  
Tema 38. Tractament de textos Word. Full de càlcul. Excel.
  
ANNEX III
  
Tribunal qualificador
  
Titular
  
President: El rector o persona en qui delegue.
  
Vocals:
  
Dos representants de la Universitat designats pel rector, d'igual o superior grup de titulació.
  
Un funcionari d'igual o superior grup i titulació, elegit per sorteig entre el PAS de la Universitat.
  
Un funcionari d'una altra administració pública d'igual o superior grup i titulació, nomenat pel rector a proposta d'aquella.
  
Un membre de la Comissió de PAS del mateix grup i titulació que les vacants que s'hagen de cobrir, designat per la Comissió.
  
Un membre de la Junta de Personal, amb veu i sense vot.
  
El vocal més jove amb veu i vot del tribunal, entre els que pertanguen a la comunitat universitària, serà el secretari del tribunal.
  
Tots els membres del tribunal amb veu i vot seran d'igual o superior grup i titulació al de les places objecte d'aquesta convocatòria.